সমাজের অনগ্রসর জনগোষ্ঠীর সার্বিক উন্নয়ন ও বিকাশের জন্য প্রয়োজনীয় পরিবেশ গড়ে তোলার মাধ্যমে তাদের অধিকার প্রতিষ্ঠা, ক্ষমতায়ন ও উন্নয়নের মূল-শ্রোতধারায় সম্পৃক্তকরণসহ আর্থ-সামাজিক উন্নয়ন, স্বাবলম্বিতা অর্জন, দক্ষ জনশক্তিতে রূপান্তর, সামাজিক-রাজনৈতিক-আইনগত সকল অধিকার সুরক্ষার তাদের সচেতন করে তোলায় বাংলাদেশ বেতার নেপথ্যে বিশাল ভূমিকা পালন করছে। তথ্য মন্ত্রণালয়ের অধীনে সরকারি সর্ববৃহৎ গণমাধ্যম হিসাবে দেশের শিল্প-সাহিত্য, কৃষ্টি, সংস্কৃতি ইত্যাদির সাথে জড়িত অসংখ্য জনগোষ্ঠীর সাথে বাংলাদেশ বেতারের সরাসরি সম্পর্ক রয়েছে। এছাড়া শ্রোতা হিসেবে রয়েছে আপামর জনগোষ্ঠী। ফলে বেতারের সকল কার্যক্রম, সেবা প্রদান পদ্ধতি, প্রতিষ্ঠানের সাংগঠনিক কাঠামো, ব্যবস্থাপনা, পরিচালনা, সিদ্ধান্ত গ্রহণ প্রণালী, ক্ষমতা, প্রতিষ্ঠানের আর্থিক তথ্যাবলী ইত্যাদিসহ এর যাবতীয় তথ্যাবলী জানার অধিকার প্রত্যেক নাগরিকের রয়েছে এবং জনগণের তথ্য অধিকার নিশ্চিত করণার্থে তথ্য অধিকার আইন ২০০৯ এর ৬ ধারার বিধান মতে বাংলাদেশ বেতার স্ব-উদ্যোগে নিম্নবর্ণিত তথ্য প্রকাশ করার অঙ্গীকার ব্যক্ত করছে।